**5. melléklet: Naprendszermodell gyümölcsökből** (háttéranyag pedagógusoknak)

A tanár a gyümölcsöket az asztalra helyezi. Az előkészületeknél már félbevágta a gyümölcsöket. A tanulókkal közösen megnevezi a Naprendszer bolygóit. Első lépésként megjelöli a Nap helyét. A Merkúrral (bors) kezdi, mert ő áll a legközelebb a Naphoz. Ezután a tanulók mondják, hogy melyik bolygó, azaz melyik gyümölcs következik. A gyümölcsöket a tanár egymás mögé helyezi a megfelelő sorrendet betartva: 2. Vénusz (áfonya), 3. Föld (szőlő), 4. Mars (szárított vörösáfonya), 5. Jupiter (grépfrút), 6. Szaturnusz (narancs), 7. Uránusz (mandarin), 8. Neptunusz (szilva). Fontos, hogy a távolság is arányos legyen, ezért a tanár mérőszalaggal méri ki a pontos távolságot a Naptól.

A Plútó nem szerepel ebben a tevékenységben, mert 2006-ban a tudósok úgy döntöttek, hogy törpe bolygó, nem bolygó.

Miután a bolygók elfoglalták a helyüket, a tanár előveszi a fitneszlabdát és a Merkúr, azaz a bors elé helyezi az előzetesen kimért távolságban. Most már a tanulók láthatják, hogy mekkora a Nap mérete a bolygókhoz képest. A gyümölcsökből elkészült Naprendszer megmutatja, hogy milyen nagyok a bolygók egymáshoz képest és milyen távolságra találhatóak egymástól.

Érdemes padokat összetolni és azon szemléltetni. De a szabadban, az udvaron is elvégezhető. Ebben az esetben a gyümölcsöket nem szükséges kettévágni.

A közös tevékenység után a csoportok elkezdik a saját Naprendszerük elkészítését.